འདི་ལྟར་བསམས་ཚེ།དགེ་རྒན་ཆེན་མོ་ཚེ་ཡོང་ལྱེང་གི་ཞིབ་འཇུག་གིས་སྐད་ཡིག་ཙམ་ལ་དོ་ཁུར་གནང་བ་མ་ཡིན་པར།སྐད་ཡིག་ལ་འཇུག་པ་ཐབས་སུ་བརྟེན་ནས།སྐད་ཡིག་གི་ཉམས་རྒུད་ཀྱིས་དེར་བརྟེན་པའི་ཤེས་རིག་དང་མི་རིགས་དང་འགྲོ་བ་མིའི་རིགས་ལ་ཐེབས་པའི་ཤན་ཤུགས་མངོན་པར་སྟོན་པ་དང་།སྐྱེ་བོ་ཡོངས་ཀྱི་སྐད་ཡིག་རིག་གནས་ཀྱི་སྐྱེ་ཁམས་འདུ་ཤེས་མཐོ་རུ་འདེགས་པ་དང་།སྐད་ཡིག་སྣ་མང་དང་རིག་གནས་སྣ་མང་དང་མིའི་རིགས་ཀྱི་ཤེས་རིག་བར་གྱི་འབྲེལ་བ་གཙིགས་ཆེར་འཛིན་པ་དང་།ཉེན་ལྡན་སྐད་ཡིག་ལ་དགོས་ངེས་ཀྱི་སྐྱོབ་ཐབས་སྤྱད་ནས་དུས་ཐོག་ཏུ་སྲུང་དགོས་པ་དང།སྐད་ཡིག་སྣ་མང་རང་བཞིན་དང་རིག་གནས་སྣ་མང་རང་བཞིན་ལ་སྲུང་སྐྱོབ་བྱས་ཏེ་མིའི་རིགས་ཀྱི་ཤེས་རིག་རྒྱུན་སྐྱོང་དགོས་ཚུལ་སྐྱེ་བོ་ཡོངས་ལ་དྲན་སྐུལ་གཏོང་འདོད་པ་རེད།